WORK วิ่งกว่า 4% หลังประกาศงบฯ ปี 59 แจ่ม รับรายได้ธุรกิจโทรทัศน์พุ่ง
WORK วิ่งกว่า 4% หลังประกาศงบฯ ปี 59 แจ่ม รับรายได้ธุรกิจโทรทัศน์พุ่ง ล่าสุด ณ เวลา 11.34 น. ราคาอยู่ที่ 52.75 บาท บวก 2.25 บาท หรือ 4.46% สูงสุดที่ 53.25 บาท ต่ำสุดที่ 51.50 บาท มูลค่าซื้อขายที่ 31.78 ล้านบาท
23 ก.พ. 2560

ผู้สื่อข่าวรายงานว่า ราคาหุ้นบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 11.34 น. ราคาอยู่ที่ 52.75 บาท บวก 2.25บาท หรือ 4.46% สูงสุดที่ 53.25 บาท ต่ำสุดที่ 51.50 บาท มูลค่าซื้อขายที่ 31.78 ล้านบาท ขณะที่ดัชนีตลาดหุ้นไทยโดยรวมลบ 0.23%

โดยราคาหุ้นปรับตัวขึ้นแรงหลังบริษัทรายงานผลการดำเนินงานปี 59 สิ้นสุดวันที่ 31 ธ.ค.59 (รวมบริษัทย่อย) มีกำไร 198.63 ล้านบาท เติบโต 32% จากปีก่อน ซึ่งมีกำไร 150.34 ล้านบาท ทั้งนี้ผลการดำเนินงานประจำปี 59 มีกำไรเพิ่มขึ้นเนื่องจากบริษัทมีรายได้จากธุรกิจรายการโทรทัศน์เพิ่มขึ้น โดยเป็นรายได้จากการขายโฆษณาและโปรโมทในช่วงเวลาต่างๆ ของสถานีโทรทัศน์ของบริษัท สถานีโทรทัศน์อื่น และช่องทางสื่อต่างๆ